 

*Pôdohospodárska platobná agentúra* **Európsky poľnohospodársky fond pre rozvoj vidieka:**

Európa investuje do vidieckych oblastí

**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2020**

**Číslo výzvy: 23/PRV/2017**

Pôdohospodárska platobná agentúra Dobrovičova 12, 815 26 Bratislava, IČO: 30 794 323 (ďalej len „PPA“) ako poskytovateľ nenávratného finančného príspevku z Programu rozvoja vidieka SR 2014 - 2020 (ďalej len „PRV“) vyhlasuje v zmysle ustanovení § 17 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV (ďalej len „Príručka“)  **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 6 – Rozvoj poľnohospodárskych podnikov a podnikateľskej činnosti**

**podopatrenie: 6.3 – Pomoc na začatie podnikateľskej činnosti na rozvoj malých poľnohospodárskych podnikov**

**Dátum vyhlásenia výzvy: 15. 12. 2017 Dátum uzavretia výzvy: 13. 4. 2018**

1. **Formálne náležitosti výzvy**
   1. **Kontaktné údaje poskytovateľa a spôsob komunikácie s poskytovateľom:**

Žiadosti o poskytnutie informácií adresujte na kanceláriu generálneho riaditeľa PPA, Dobrovičova 12 (od 1.1.2018 Hraničná 12), 815 26 Bratislava. Prípadné informácie je možné získať na tel. č. 02/52733800, e–mail: [info@apa.sk](mailto:info@apa.sk) alebo  na adrese kancelárie generálneho riaditeľa PPA, Dobrovičova 12 (od 1.1.2018 Hraničná 12), 815 26 Bratislava.    PPA bude reagovať na otázky, na ktoré je možné odpovedať informáciami zverejnenými na webovom sídle PPA len odkazmi na príslušné zverejnené dokumenty. V procese vyhodnocovania žiadostí o nenávratný finančný príspevok z PRV (ďalej len „ŽoNFP“) PPA **neposkytne informácie** o stave vyhodnocovania žiadostí. O konečnom výsledku vyhodnotenia ŽoNFP bude žiadateľ písomne informovaný. Odpovede poskytnuté žiadateľovi telefonicky, ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolať. PPA ani MPRV SR neposkytuje individuálne poradenstvo k vyhlásenej výzve.

* 1. **Časový harmonogram konania o ŽoNFP**

|  |  |  |  |
| --- | --- | --- | --- |
| **Podávanie a prijímanie ŽoNFP** | od 3. 4. 2018 do 13. 4. 2018 | | |
| **Hodnotenie ŽoNFP** | Začína od posledného možného dátumu na doručenie ŽoNFP poštovou alebo obdobnou prepravou a končí dňom vydania Rozhodnutia o schválení/neschválení ŽoNFP | | |
| **Počet podaných ŽoNFP v predmetnej výzve** | Menej ako 100 podaných ŽoNFP | Viac ako 100 a menej ako 300 podaných ŽoNFP | Viac ako 300 podaných ŽoNFP |
| **Vystavenie potvrdenia o registrácii ŽoNFP** | Najneskôr do 70 pracovných dní od posledného možného dátumu na doručenie ŽoNFP poštovou alebo obdobnou prepravou | Najneskôr do 90 pracovných dní od posledného možného dátumu na doručenie ŽoNFP poštovou alebo obdobnou prepravou | Najneskôr do 120 pracovných dní od posledného možného dátumu na doručenie ŽoNFP poštovou alebo obdobnou prepravou |
| **Výber ŽoNFP** | Najneskôr do 40 pracovných dní od vystavenia potvrdenia o registrácii ŽoNFP | Najneskôr do 60 pracovných dní od vystavenia potvrdenia o registrácii ŽoNFP | Najneskôr do 90 pracovných dní od vystavenia potvrdenia o registrácii ŽoNFP |
| **Vydanie rozhodnutia o schválení/neschválení ŽoNFP** | Najneskôr do 30 pracovných dní od výberu ŽoNFP | Najneskôr do 40 pracovných dní od výberu ŽoNFP | Najneskôr do 60 pracovných dní od výberu ŽoNFP |

* 1. **Indikatívna výška finančných prostriedkov určených na vyčerpanie vo výzve**:
* Menej rozvinuté regióny (mimo Bratislavského kraja): 4 830 000 Eur
* Ostatné regióny (Bratislavský kraj): 120 000 Eur

v členení:

|  |  |  |  |
| --- | --- | --- | --- |
| Verejné zdroje | menej rozvinuté regióny | ostatné regióny | **regióny celkom** |
| EPFRV | 3 622 500 | 63 600 | 3 686 100 |
| štátny rozpočet | 1 207 500 | 56 400 | 1 263 900 |
| **Spolu** | 4 830 000 | 120 000 | **4 950 000** |

* 1. **Výška nenávratného finančného príspevku na jeden projekt:**
* Menej rozvinuté regióny (mimo Bratislavského kraja): 15 000 Eur
* Ostatné regióny (Bratislavský kraj): 15 000 Eur
  1. **Miesto podania ŽoNFP:**

ŽoNFP sa podávajú poštou, resp. inou prepravou (napr. zaslanie prostredníctvom kuriéra) alebo osobne v podateľni PPA na adrese: **Pôdohospodárska platobná agentúra, Hraničná 12, 815 26 Bratislava** v čase v pondelok – štvrtok od 8.00 do 15.00 hod a v piatok od 8.00 do 12.00 hod.

V zmysle zákona č. 305/2013 Z.z. o elektronickej podobe výkonu pôsobnosti orgánov verejnej moci v elektronickej podobe a o zmene a doplnení niektorých zákonov (ďalej len „zákon o e-Governmente“) je žiadateľ oprávnený predložiť ŽoNFP do elektronickej schránky PPA prostredníctvom elektronickej podateľne dostupnej na stránke www.slovensko.sk.

* 1. **Ďalšie formálne náležitosti:**
     1. Žiadateľ môže v rámci tejto výzvy podať maximálne 1 ŽoNFP.
     2. V prípade, že žiadateľ pôsobí súčasne v menej rozvinutom regióne a súčasne v ostatnom regióne, môže predložiť len jednu žiadosť, a to buď ŽoNFP pre realizáciu projektu v menej rozvinutom regióne  alebo ŽoNFP pre realizáciu projektu v ostatnom regióne.
     3. ŽoNFP sa podávajú a prijímajú v písomnej papierovej forme počas lehoty uvedenej v bode „1.2 Časový harmonogram konania o ŽoNFP“ tejto výzvy, a to na predpísanom tlačive „*Formulár žiadosti o nenávratný finančný príspevok*“, ktoré tvorí prílohu č. 1 tejto výzvy
     4. Žiadateľ je v zmysle § 19 ods. 4 zákona o EŠIF povinný predložiť ŽoNFP riadne, včas a vo forme určenej poskytovateľom vo výzve:
* **ŽoNFP vrátane príloh je predložená riadne =** ak sú formulár ŽoNFP a prílohy vyplnené na počítači v slovenskom jazyku, resp. v prípade príloh, predložených v inom ako slovenskom jazyku, je priložený úradný preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku a sú vypracované vo formáte, ktorý umožňuje objektívne posúdenie obsahu ŽoNFP (t.j. čitateľnosť písma).
* **ŽoNFP** **je doručená včas =** ak je doručená v písomnej forme, vrátane CD/DVD nosiča, osobne na PPA alebo odovzdaná na poštovú, resp. inú prepravu (napr. zaslanie prostredníctvom kuriéra) na adresu PPA stanovenú vo výzve, a to najneskôr do dátumu uzatvorenia výzvy.

Za dátum doručenia ŽoNFP včas sa považuje:

* v prípade osobného doručenia: deň jej fyzického doručenia v písomnej forme na adresu PPA uvedenú vyššie. Podať ŽoNFP osobne do podateľne PPA je oprávnená akákoľvek osoba zastupujúca žiadateľa.
* prípade zaslania poštou alebo doručenia kuriérom: deň odovzdania ŽoNFP na takúto prepravu. PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy ŽoNFP) iba v prípade, ak takto podané ŽoNFP boli prijaté z pošty podateľňou ústredia PPA najneskôr do 7. pracovného dňa (vrátane dňa podania ŽoNFP na pošte) od dátumu stanoveného ako posledný deň prijímania ŽoNFP (uzavretia výzvy).
* dátum doručenia ŽoNFP do elektronickej schránky PPA (v prípade predloženia ŽoNFP v súlade so zákonom o e-Governmente)[[1]](#footnote-1)
* **ŽoNFP je doručená v určenej forme** = ak je vyplnený formulár ŽoNFP (v zmysle podmienok uvedených vo formulári ŽoNFP, ktorý je prílohou č. 1 výzvy) a zároveň formulár ŽoNFP a prílohy ŽoNFP  sú doručené v písomnej forme (1 originál ako aj na CD/DVD nosiči).
  + 1. V prípade, že ŽoNFP nebola doručená riadne, včas alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona o EŠIF.
    2. ŽoNFP sa podávajú spolu so všetkými povinnými prílohami v zalepenej obálke/balíku. V ľavom hornom rohu obálky/balíka žiadateľ uvedie číslo tejto výzvy, názov opatrenia/podopatrenia, názov žiadateľa, IČO a v pravom dolnom rohu obálky/balíka žiadateľ uvedie nápis „Neotvárať“.
    3. ŽoNFP sa podávajú uložené spolu s povinnými prílohami v pevnom zakladacom šanóne ľubovoľnej farby. Prílohy sa do šanónu vkladajú zostupne, tzn. zhora nadol, pričom na vrchu bude formulár ŽoNFP a nasledovať budú povinné prílohy podľa poradia uvedeného v ŽoNFP a každá príloha založená zvlášť vo fóliovom euroobale (ak technicky nie je možné v euroobale, použije sa iný vhodný spôsob podľa uváženia žiadateľa).
    4. ŽoNFP sa podávajú v jednom originálnom vyhotovení. ŽoNFP musia byť podpísané štatutárnym orgánom žiadateľa alebo osobou úradne splnomocnenou štatutárnym orgánom žiadateľa na mieste/miestach predpísaných vo formulári ŽoNFP.
    5. Pre vypracovanie ŽoNFP a pre ich administráciu platia ustanovenia uvedené v Príručke, ktorá tvorí prílohu č. 2 tejto výzvy.
    6. Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi žiadateľovi a vyzve ho, aby sa k nim vyjadril, resp. v prípade pochybností o kompletnosti ŽoNFP PPA vyzve žiadateľa na doplnenie. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia.
    7. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle §20, ods. 1, písm. d) zákona o EŠIF konanie zastaví a vydá Rozhodnutie o zastavení konania.
    8. PPA registruje len kompletné ŽoNFP, t.j. ŽoNFP, ktoré obsahujú všetky povinné prílohy, uvedené vo formulári ŽoNFP v časti „C. *Povinné prílohy projektu pri podaní Žiadosti*“, zoradené podľa predpísaného poradia. V prípade nesplnenia týchto podmienok nebudú ŽoNFP akceptované a PPA konanie o ŽoNFP zastaví a vydá Rozhodnutie o zastavení konania v znení § 20 ods. 1 písm. c) zákona o EŠIF.

1. **Podmienky poskytnutia NFP**

**2.1 Oprávnenosť žiadateľa (prijímateľa):**

**2.1.1 Malý poľnohospodársky podnik** - fyzická alebo právnická osoba (mikropodnik[[2]](#footnote-2) v zmysle odporúčania Komisie 2003/361/ES) podnikajúca v poľnohospodárskej prvovýrobe, ktorej výrobný potenciál, meraný štandardným výstupom, prevyšuje 4 000 EUR a neprevyšuje 7 999 EUR (hodnota štandardného výstupu) s výnimkou komodít ako sú zemiaky; zelenina, melóny a jahody; vinohrady a dojnice, kde hodnota štandardného výstupu prevyšuje 4 000 a neprevyšuje 9 999 EUR.

* Pre výpočet hodnoty ŠV podniku slúži *Tabuľka rozlíšenia štandardného výstupu[[3]](#footnote-3)*, uvedená v  bode 2.1.2[[4]](#footnote-4).
* Hodnota štandardného výstupu (ŠV) podniku v požadovanom intervale sa preukazuje pri podaní ŽoNFP, a to nasledovne*:*
* *v prípade* ***špeciálnej rastlinnej výroby*** *žiadosťou o priamu podporu na oprávnené komodity[[5]](#footnote-5) za rok 2017 na sekciu priamych podpôr PPA (v prípade ovocného sadu a vinohradu musí byť predtým s touto pôdou registrovaný v registri sadov vedenom na ÚKSUP-e) - plochy, deklarované v žiadosti o priamu podporu, budú porovnané s výsledkami uvedenými v SAPS po krížových kontrolách PPA[[6]](#footnote-6);*
* *v prípade* ***živočíšnej výroby*** *registráciou všetkých zvierat v Centrálnej evidencii hospodárskych zvierat, resp. v obdobnej relevantnej evidencii (napr. v Centrálnom registri včelstiev, Databáze Slovenského zväzu chovateľov - v prípade králikov) ku dňu predloženia ŽoNFP.*

**2.1.2** *Tabuľka rozlíšenia štandardného výstupu* v závislosti od komodity:

|  |  |  |  |
| --- | --- | --- | --- |
| **Oprávnená komodita** | **merná jednotka** | **Hodnota štandardného výstupu v EUR na mernú jednotku** | **Maximálna hodnota štandardného výstupu v EUR pri podaní ŽoNFP** |
| (1) | (2) | (3) | (4) |
| **Rastlinná výroba** |  |  |  |
| Strukoviny | ha | 572,12 | 7 999 |
| Zemiaky | ha | 3 688,20 | 9 999 |
| Aromatické, liečivé, koreninové rastliny a byliny | ha | 1 788,11 | 7 999 |
| Zelenina, melóny a jahody: | x | x | x |
| -   otvorené priestranstvo (orná pôda) | ha | 4 877,46 | 9 999 |
| Ovocie mierneho pásma: | x | x | x |
| -   sady | ha | 1 562,92 | 7 999 |
| Vinohrady | ha | 2 272,39 | 9 999 |
| **Živočíšna výroba** |  |  |  |
| Kone a koňovité zvieratá | ks | 707,27 | 7 999 |
| Hovädzí dobytok | x | x | x |
| HD mladší ako 1 rok | ks | 322,25 | 7 999 |
| býky od 1 do 2 rokov | ks | 596,59 | 7 999 |
| jalovice od 1 do 2 rokov | ks | 491,16 | 7 999 |
| býky staršie ako 2 roky | ks | 340,41 | 7 999 |
| jalovice staršie ako 2 roky | ks | 644,47 | 7 999 |
| dojnice | ks | 2 608,28 | 9 999 |
| ostatné kravy staršie ako 2 roky | ks | 303,50 | 7 999 |
| Ovce | x | x | x |
| bahnice | ks | 86,72 | 7 999 |
| jarky | ks | 74,50 | 7 999 |
| ostatné ovce | ks | 58,50 | 7 999 |
| Kozy | x | x | x |
| chovné[[7]](#footnote-7) samice | ks | 207,00 | 7 999 |
| ostatné | ks | 181,00 | 7 999 |
| Ošípané | x | x | x |
| prasiatka (do 20 kg) | ks | 63,31 | 7 999 |
| Chovné6 prasnice | ks | 840,60 | 7 999 |
| ostatné ošípané | ks | 213,30 | 7 999 |
| Hydina | x | x | x |
| brojlery | ks | 10,77 | 7 999 |
| nosnice | ks | 17,79 | 7 999 |
| morky | ks | 14,95 | 7 999 |
| kačky | ks | 14,95 | 7 999 |
| husi | ks | 14,95 | 7 999 |
| ostatná hydina | ks | 14,95 | 7 999 |
| Králiky - chovné6 samice | ks | 50,00 | 7 999 |
| Včelstvá – úľ | ks | 160,00 | 7 999 |

Ak sa žiadateľ zaoberá produkciou viacerých oprávnených komodít uvedených v tabuľke, hodnota ŠV na stanovený počet ha/kusov sa prepočíta váženým aritmetickým priemerom.

Rozpis oprávnených komodít rastlinnej výroby podľa jednotlivých kódov v SAPSe (čísla kódov pre rok 2017) sú uvedené v *Zozname komodít v špeciálnej rastlinnej výrobe*, ktorý tvorí prílohu č. 5 tejto výzvy.

**2.1.3** Preukázanie poľnohospodárskej činnosti žiadateľa minimálne 24 mesiacov pred dátumom podania ŽoNFP.

*Vykonávanie poľnohospodárskej činnosti za obdobie minimálne 24 mesiacov pred dátumom podania ŽoNFP bude overené na základe žiadostí o priamu podporu žiadateľa za roky 2015 a 2016 na sekcii priamych podpôr PPA a/alebo zvierat v rokoch 2015 a 2016, resp. v obdobnej evidencii. na základe evidencie zvierat žiadateľa v Centrálnej evidencii hospodárskych*

**2.2. Oprávnenosť aktivít realizácie projektu**

Rozvoj poľnohospodárskych podnikov a podnikateľskej činnosti - oprávnenými aktivitami sú aktivity smerujúce k realizácii podnikateľského plánu.

**2.3 Oprávnenosť výdavkov realizácie projektu:**

* + 1. **Oprávnené výdavky:**

Oprávnené náklady sú výlučne náklady uvedené v podnikateľskom pláne. Prijímateľ podpory nie je povinný preukazovať skutočný účel použitia NFP na jednotlivé typy nákladov uvedených v podnikateľskom pláne. Výdavky uvedené v podnikateľskom pláne nemôžu byť uplatnené v rámci oprávnených výdavkov v iných opatreniach v rámci PRV SR 2014 – 2020, ani v rámci iných podporných opatrení financovaných z verejných zdrojov (zdrojov EÚ, národných zdrojov).

* + 1. **Podmienky oprávnenosti výdavkov:**

1. Predloženie **podnikateľského plánu** zameraného na špeciálnu rastlinnú a/alebo živočíšnu výrobu, ktorý musí obsahovať min. nasledovné údaje:
   1. **dosiahnutú hodnotu ŠV a zoznam komodít** v zmysle *Tabuľky rozlíšenia ŠV* (uvedenej v bode 2.1.2), na základe ktorých bol vypočítaný ŠV **pri podaní ŽoNFP**;
   2. **zoznam komodít** v zmysle *Tabuľky rozlíšenia ŠV**(*uvedenej v bode 2.1.2), ktoré žiadateľ plánuje vyrábať, pričom žiadateľ nie je viazaný produkciou tých istých komodít, ktorými preukazoval splnenie podmienky oprávnenosti žiadateľa v zmysle bodu 2.1.1 (dosiahnutie hodnoty ŠV v požadovanom intervale pri podaní ŽoNFP).
   3. **plánovanú** hodnotu ŠV komodít v zmysle bodu ii., ktorá musí byť rovnaká alebo vyššia než hodnota ŠV uvedená v bode i.[[8]](#footnote-8).

*Štruktúra podnikateľského plánu je uvedená v prílohe č. 1 a tabuľka pre výpočet štandardného výstupu v prílohe č. 3 k Formuláru ŽoNFP.*

1. Udržanie, resp. prekročenie hodnoty ŠV, dosiahnutého v čase predloženia ŽoNFP, počas celej doby realizácie podnikateľského plánu[[9]](#footnote-9) - preukazuje sa v zmysle ustanovení bodu 2.8.7.

**2.4 Oprávnenosť miesta realizácie projektu**

Celé územie Slovenska.

**2.5 Kritériá pre výber projektov**

* + 1. **Všeobecné podmienky pre poskytnutie príspevku:**

1. **Projekt sa musí realizovať na území Slovenska**.

Nehnuteľnosti, ktoré sú predmetom projektu sa musia nachádzať na území SR, hnuteľné veci, ktoré sú predmetom projektu – stroje, technológie a pod. sa musia využívať na území SR.

**Forma a spôsob preukázania:**

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<http://www.safework.gov.sk/register/> Zoznam fyzických osôb a právnických osôb, ktoré porušili zákaz nelegálneho zamestnávania (zákon č. 82/2005 Z.z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z.z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

1. **Žiadateľ má vysporiadané finančné vzťahy so štátnym rozpočtom v riadnej lehote, a  nie je voči nemu vedený výkon rozhodnutia, čo neplatí, ak je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2003 Z.z. o pozemkových spoločenstvách v znení neskorších predpisov.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Spôsob overenia vykoná PPA:**

Potvrdenie o úhrade daní spravovaných daňovým úradom nie staršie ako 3 mesiace ku dňu predloženia ŽoNFP

Potvrdenie o vyrovnaných záväzkoch - príslušný colný úrad nie staršie ako 3 mesiace ku dňu predloženia ŽoNFP

Formulár ŽoNFP časť D Čestné vyhlásenie žiadateľa

1. **Na operáciu možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006.

1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov, v súlade so zákonom č. 343/2015 Z.z. v znení neskorších predpisov** – netýka sa tejto výzvy

Zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v súvislosti s § 41 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“).

**Forma a spôsob preukázania:**

Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa

1. **Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií, ktoré získa poskytovateľ z elektronického verejne dostupného registra partnerov verejného sektora na webovom sídle Ministerstva spravodlivosti SR <https://rpvs.gov.sk/rpvs/>

Podmienka má byť splnená najneskôr pred uzatvorením zmluvy o poskytnutí NFP.

1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu[[10]](#footnote-10).**

**Forma a spôsob preukázania:**

Výpis z registra trestov nie starší ako 1 mesiac ku dňu predloženia ŽoNFP

* + 1. **Bodovacie (hodnotiace) kritériá**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | 1. Projekt sa realizuje v okrese s priemernou mierou evidovanej nezamestnanosti v roku predchádzajúcom roku vyhlásenia výzvy:  * do 13,5% vrátane * nad 13,5% (ak okres nie je uvedený na Zozname najmenej rozvinutých okresov podľa zákona 336/2015 Z.z.)  1. Projekt sa realizuje VÝHRADNE v najmenej rozvinutom okrese | 12  18  28 | V prípade, ak sa projekt realizuje vo viacerých okresoch, body sa pridelia na základe nezamestnanosti vypočítanej aritmetickým priemerom z údajov nezamestnanosti všetkých okresov, kde sa projekt realizuje. |
| 2. | Žiadateľ bude mať podnikateľský plán zameraný:   1. minimálne 60% štandardného výstupu na živočíšnu výrobu 2. minimálne 60% štandardného výstupu na pestovanie zemiakov, strukovín a/alebo zeleniny. | 14  12 | V prípade, že 60% dosiahne v súčte za obidve kategórie, žiadateľ získa počet bodov vypočítaný váženým aritmetickým priemerom. |
| 3. | Žiadateľ má ukončené:   1. vysokoškolské vzdelanie poľnohospodárskeho alebo veterinárneho zamerania; 2. stredoškolské vzdelanie poľnohospodárskeho alebo veterinárneho zamerania s maturitou alebo bez; 3. vysokoškolské vzdelanie iného zamerania ako v bode a); 4. stredoškolské vzdelanie iného zamerania ako v bode b); 5. základné vzdelanie. | 8  5  3  2  1 | Maximálny počet bodov je 8.  Body sa pridelia podľa najvyššieho ukončeného vzdelania. |
| 4. | Žiadateľ sa zaviaže, že počas 2.a 3. roka od začatia realizácie projektu zamestná na trvalý pracovný pomer na celý úväzok (vrátane seba, ak doteraz nebol):   1. viac ako 2 pracovníkov 2. 2 pracovníkov 3. 1 pracovníka. | 8  2  1 | Spôsob uplatňovania bude uvedený v zmluve o NFP.  Maximálny počet bodov je 8. |
| 5. | Žiadateľ vo svojom podnikateľskom pláne deklaruje zámer podnikať v rámci ekologického poľnohospodárstva, integrovanej produkcie alebo využiť zaradenie do opatrenia „Dobré životné podmienky zvierat“ PRV SR 2014-2020 alebo využiť činnosť malého podniku ako hlavný zdroj príjmu. | 8 | Maximálny počet bodov je 8. |
| 6. | Žiadateľ svoje podnikanie vykonáva v podmienkach hospodárenia (viac ako 50%):   1. ANC, ktoré sú súčasne zraniteľnými oblasťami; 2. ANC | 7  5 | Maximálny počet bodov je 7.  Body sa pridelia podľa deklarácie priamych platieb z roku 2017. |
| 7. | Zameranie podnikateľského plánu len na chov chovných prasníc, moriek, husí a/alebo kôz. | 12 | Maximálny počet bodov je 12. |
| 8. | Žiadateľ predáva, resp. vo svojom podnikateľskom pláne deklaruje zámer predávať svoj produkt konečnému spotrebiteľovi alebo miestnej maloobchodnej prevádzkarni v zmysle nariadení vlády SR č. 360/2011 Z.z.[[11]](#footnote-11) a 359/2011 Z.z.[[12]](#footnote-12), resp. v zmysle nariadení (ES) č. 852/2004[[13]](#footnote-13) a 853/2004[[14]](#footnote-14) a pod. | 15 | Body sa uplatnia len v prípade komodít (vrátane súvisiacich a spracovaných komodít v zmysle § 7a nariadenia vlády SR 360/2011 Z.z. – napr. hydina – vajcia, včely – med) z *Tabuľky rozlíšenia ŠV*, keďže dané nariadenie upravuje aj priamy predaj iných komodít ako sú napr. ryby. |
| **Spolu maximálne** | | **100** |  |

* + - * + **Vysvetlenie k uplatneniu bodovacích kritérií :**
* Ku kritériu č. 3: za vysokoškolské vzdelanie sa považuje vzdelanie druhého stupňa daného zamerania.
* ku kritériu č. 5: za hlavný zdroj príjmu žiadateľa sa považuje jeho osobný príjem/výplata/odmena súvisiaca s  vykonávaním podnikateľskej činnosti v oblasti poľnohospodárskej prvovýroby, t.j. viac ako 50% zo všetkých jeho príjmov/odmien/výplat musí pochádzať z jeho podnikania v oblasti poľnohospodárskej prvovýroby.
  + - * + **Princípy uplatnenia výberu:**
* Projekty bude vyberať PPA na základe uplatnenia hodnotiacich kritérií (bodovacieho systému), t.j. projekty sa zoradia podľa počtu dosiahnutých bodov v zmysle bodovacích kritérií a vytvorí sa hranica finančných možností (posúdi sa súčet finančných požiadaviek všetkých zoradených projektov s finančnou alokáciou výzvy).
* Minimálna hranica požadovaných bodov je 60 bodov.
* V prípade, že požiadavka na finančné prostriedky prevýši finančný limit na kontrahovanie, budú pri výbere ŽoNFP v prípade rovnakého počtu bodov uprednostnené nasledovné kritériá podľa poradia:

1. Väčší počet bodov za bodovacie kritérium č. 1
2. Väčší počet bodov za bodovacie kritérium č. 4
3. Väčší počet bodov za bodovacie kritérium č. 2
4. Väčší počet bodov za bodovacie kritérium č. 3

Ak by sa ani pri takomto postupnom uplatnení kritérií nevedelo určiť konečné poradie pri rovnosti bodov, PPA uplatní vyššiu mieru nezamestnanosti okresu, v ktorom sa realizuje projekt.

**2.6 Spôsob financovania**

* + 1. Druh podpory: Grant (nenávratný finančný príspevok) – paušálna platba.
    2. **15 000 € na 1 malý poľnohospodársky podnik** vo forme 2 splátok po dobu max. 5 rokov, pričom 50% podpory sa vypláca po podpise Zmluvy o poskytnutí NFP a 50% po správnej realizácii podnikateľského plánu.
    3. Uplatniteľná miera príspevku z EPFRV a zo ŠR SR v rámci spolufinancovania:
* Menej rozvinuté regióny (mimo Bratislavského kraja): EPFRV 75 %, ŠR SR 25%;
* Ostatné regióny (Bratislavský kraj): EPFRV 53 %, ŠR SR 47 %.

**2.7 Splnenie podmienok ustanovených v osobitných predpisoch**

* + 1. Žiadateľ je povinný dodržiavať ustanovenia, týkajúce sa konfliktu záujmov. Pravidlá sú podrobne uvedené v  Príručke v kapitole 11. Konflikt záujmov.
    2. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí Prílohu č. 4 tejto výzvy.

**2.8 Ďalšie podmienky poskytnutia príspevku**

* + 1. Žiadateľ musí spĺňať všetky podmienky poskytnutia príspevku uvedené v  bodoch 2.1. až 2.5.1. V prípade nesplnenia niektorej z nich PPA vydá rozhodnutie o neschválení ŽoNFP.
    2. ŽoNFP musí byť kompletná po obsahovej stránke.
    3. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov.
    4. Žiadosť o platbu (ďalej len ŽoP) na prvú splátku vo výške 50% z celkovej paušálnej platby môže žiadateľ podať najneskôr do 6 mesiacov od dňa podpísania zmluvy o poskytnutí NFP.
    5. Druhú a zároveň poslednú ŽoP môže žiadateľ podať najskôr po dvoch rokoch od začiatku realizácie podnikateľského plánu. Skôr podané ŽoP nebude PPA akceptovať.
    6. Druhú a zároveň poslednú ŽoP je žiadateľ povinný podať do piatich rokov od účinnosti zmluvy. V prípade nesplnenia tejto podmienky je žiadateľ povinný vrátiť prvú splátku pomoci.
    7. Pred vyplatením druhej splátky pomoci je žiadateľ povinný preukázať správnu realizáciu predloženého podnikateľského plánu[[15]](#footnote-15), a to vypracovaním **Odpočtu podnikateľského plánu** v zmysle prílohy č. 9 k tejto výzve, v ktorom opíše nasledovné skutočnosti:
       1. Ak žiadateľ deklaroval v podnikateľskom pláne určitý zámer, za čo mu boli priznané body, musí preukázať jeho dosiahnutie.
       2. Dodržanie, resp. prekročenie hodnoty ŠV, **dosiahnutej pri podaní ŽoNFP**, **počas celej doby realizácie podnikateľského plánu**. Uvedenú skutočnosť žiadateľ preukáže:
       - *v prípade* ***špeciálnej rastlinnej výroby*** *žiadosťou o priamu podporu*za každý rok realizácie podnikateľského plánu;
* *v prípade* ***živočíšnej výroby*** *registráciou relevantného počtu zvierat v Centrálnej evidencii hospodárskych zvierat, resp. v obdobnej evidencii v každom roku realizácie podnikateľského plánu.*

1. Dosiahnutie, resp. prekročenie **plánovanej** hodnoty ŠV, v dôsledku realizácie**podnikateľského plánu**. Uvedenú skutočnosť žiadateľ preukáže:
   * v prípade špeciálnej rastlinnej výroby žiadosťou o priamu podporu za rok, v ktorom podáva druhú a zároveň poslednú ŽoP;
   * v prípade živočíšnej výroby registráciou relevantného počtu zvierat v Centrálnej evidencii hospodárskych zvierat, resp. v obdobnej evidencii v roku, v ktorom podáva druhú a zároveň poslednú ŽoP.
     1. Žiadateľ je povinný zahájiť realizáciu podnikateľského plánu najneskôr do 9 mesiacov od dátumu podpisu Zmluvy o poskytnutí NFP, čo je povinný deklarovať písomným oznámením adresovaným PPA na predpísanom tlačive.
     2. V prípade nesplnenia podmienok, uvedených v bodoch 2.8.7 a 2.8.8 je žiadateľ povinný vrátiť prvú splátku.
     3. PPA si vyhradzuje právo dodatočného vyžiadania ďalších informácií (objasnenia nezrovnalostí) od žiadateľa v závislosti od charakteru projektu. Lehota na predloženie týchto informácií nesmie byť kratšia ako 5 pracovných dní odo dňa doručenia výzvy osobne alebo poštou na adresu určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky ako pri prijímaní ŽoNFP.
     4. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
     5. Žiadatelia môžu realizovať projekt aj pred uzatvorením zmluvy o poskytnutí NFP, znášajú však riziko, že projekt na financovanie z PRV nebude schválený.
     6. PPA nebude akceptovať žiadosti o zmenu v ŽoNFP, ovplyvňujúce jej bodové hodnotenie smerom nahor.
     7. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV.
     8. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.

**2.9 Zmeny vo výzve a zrušenie výzvy:**

* + 1. **Zmeny vo výzve**
       - Po uzavretí výzvy je možné meniť indikatívnu výšku finančných prostriedkov určených na vyčerpanie vo výzve.
       - PPA môže po zverejnení výzvy zmeniť formálne náležitosti výzvy vrátane jej príloh.
       - PPA môže výzvu zmeniť vrátane jej príloh do termínu uzavretia výzvy, ak sa zmenou podstatným spôsobom nezmenia podmienky poskytnutia príspevku stanovené vo výzve, pričom následne termín uzavretia výzvy (v prípade potreby) primerane predĺži.
       - PPA môže po zverejnení výzvy (aj po uzavretí výzvy) zmeniť formálne náležitosti výzvy, vrátane jej príloh. Pritom vždy posudzuje ich dopad z hľadiska zachovania princípov transparentnosti, rovnakého zaobchádzania a primeranosti. Zmeny formálnych náležitostí výzvy nemôžu mať za následok to, že by sa rozšíril alebo zúžil potenciálny okruh dotknutých žiadateľov alebo by sa takouto zmenou zasiahlo do práv a povinností potenciálnych alebo zúčastnených žiadateľov v rámci výzvy. V prípade potreby PPA môže (ale nemusí) predĺžiť lehotu na predkladanie ŽoNFP (ak tak urobí, predĺženie lehoty musí byť najmenej 7 pracovných dní). PPA nie je oprávnená skrátiť dĺžku vyhlásenej výzvy.
       - PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP.
       - Zmenu výzvy nie je možné vykonať, ak ide o nasledovné podmienky poskytnutia príspevku:
       1. oprávnenosť žiadateľa,
       2. oprávnenosť aktivít,
       3. oprávnenosť miesta realizácie,
       4. spôsob financovania,
       5. kritériá na výber projektov.
       - Zmeny výzvy a jej príloh, vrátane zdôvodnenia zmien, budú zverejňované formou oznámenia na webovom sídle PPA: [http://www.apa.sk](http://www.apa.sk/).
    2. **Zrušenie výzvy:**
       - PPA môže výzvu zrušiť do vydania prvého rozhodnutia o žiadosti podanej na základe výzvy, ak dôjde k podstatnej zmene podmienok poskytnutia príspevku alebo   
         ak z objektívnych dôvodov nie je možné financovať projekty na základe výzvy.
       - PPA predloženú žiadosť, podanú do dátumu zrušenia výzvy, žiadateľovi vráti alebo o žiadosti rozhodne, ak je možné rozhodnúť podľa podmienok poskytnutia príspevku platných ku dňu predloženia ŽoNFP, pokiaľ už nebolo rozhodnuté.
       - Zrušenie výzvy, vrátane zdôvodnenia zrušenia, bude zverejnené formou oznámenia na webovom sídle PPA: <http://www.apa.sk>.

**Prílohy:**

* 1. **Formulár žiadosti o nenávratný finančný príspevok**
  2. **Príručka pre žiadateľa o poskytnutie nenávratného finančného príspevku**
  3. **Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom**
  4. **Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
  5. **Zoznam komodít v špeciálnej rastlinnej výrobe**
  6. **Priemerná miera evidovanej nezamestnanosti k 31.12.2016**
  7. **Príručka pre používateľov k definícii mikropodnikov, malých a stredných podnikov**
  8. **Zoznam merateľných ukazovateľov**
  9. **Odpočet podnikateľského plánu**
  10. **Zoznam najmenej rozvinutých okresov v zmysle zákona č. 336/2015 Z.z.**

V Bratislave 13. 12. 2017

**Ing. Juraj Kožuch, PhD.**

generálny riaditeľ

1. V prípade, že žiadateľ predkladá ŽoNFP bez príloh výlučne elektronicky v súlade so zákonom o e-Governmente a vybrané prílohy predkladá v listinnej forme, sa za dátum doručenia ŽoNFP bude považovať dátum, ktorý nastane neskôr, t.j. buď dátum doručenia ŽoNFP do elektronickej schránky poskytovateľa alebo dátum podania/odovzdania listinnej prílohy ŽoNFP. V prípade predloženia ŽoNFP do elektronickej schránky PPA bez povinných príloh je predmetná žiadosť nekompletná, a preto nie je možné považovať takéto predloženie za predloženie včas. Splnenie podmienky doručenia včas nastáva vtedy, keď je doručená kompletná ŽoNFP, vrátane príloh. [↑](#footnote-ref-1)
2. Príručka pre používateľov k definícii MSP tvorí prílohu č. 7 tejto výzvy. Pre potreby tejto výzvy sa pre výpočet toho, či je žiadateľom mikropodnik, sčítajú údaje za všetky jeho firmy, ktoré ovláda, resp. v ktorých je partnerom bez ohľadu na predmet podnikania. [↑](#footnote-ref-2)
3. Tabuľka, ktorá automaticky vypočíta hodnotu ŠV podniku, je uvedená v prílohe č. 3 k Formuláru ŽoNFP. [↑](#footnote-ref-3)
4. Z uvedenej podmienky oprávnenosti žiadateľa vyplýva, že na podporu **nie je** oprávnený podnik, ktorý v roku 2017 podal žiadosť o priamu podporu obsahujúcu aj komodity, ktoré nie sú uvedené v danej tabuľke rozlíšenia. Táto podmienka sa nevzťahuje na roky 2015 a 2016, ktoré sú referenčnými rokmi na preukázanie vykonávania poľnohospodárskej činnosti v zmysle bodu 2.1.3 výzvy. Oprávneným žiadateľom taktiež **nie je** poľnohospodársky podnik, ktorého podnikanie v čase predloženia ŽoNFP zahŕňa aj iné poľnohospodárske komodity, ktoré nie sú uvedené v danej tabuľke rozlíšenia a/alebo ktorý vykonáva aj inú poľnohospodársku činnosť(napr. poskytovanie služieb v sektore, chov rýb a pod. – preukazuje sa formou čestného vyhlásenia). [↑](#footnote-ref-4)
5. Podnik, ktorý v čase podania ŽoNFP dosahuje na oprávnené komodity hodnotu ŠV v zmysle požadovaného intervalu, avšak nespĺňa v prípade rastlinnej výroby podmienky pre poberanie priamych podpôr (alebo ich nepoberá z iných dôvodov), nie je oprávnený na podporu v rámci tejto výzvy. [↑](#footnote-ref-5)
6. *Ak sa krížovými kontrolami preukáže, že skutočná plocha žiadateľa, ktorú deklaroval v súvislosti s touto výzvou, je taká, že žiadateľ nespĺňa hodnoty v rámci požadovaného intervalu hodnôt ŠV, žiadateľ nie je oprávnený na podporu v rámci tejto výzvy a bude mu vydané rozhodnutie o neschválení ŽoNFP.* [↑](#footnote-ref-6)
7. *V prípade chovných zvierat sa vyžaduje potvrdenie z plemennej knihy, v prípade králikov predloženie dokladov o pôvode samice.* [↑](#footnote-ref-7)
8. Napr. ak žiadateľ v zmysle bodu 2.1.1 pri podaní ŽoNFP preukázal, že hodnota ŠV jeho podniku je 7 000€, tak v podnikateľskom pláne si musí naplánovať produkciu oprávnených komodít (počet ha alebo zvierat) z Tabuľky rozlíšenia ŠV tak, aby ich hodnota ŠV bola min. 7 000 € alebo viac. [↑](#footnote-ref-8)
9. Ak žiadateľovi klesnú deklarované/požadované stavy zvierat, je povinný nahradiť tento pokles stavov do 15 pracovných dní od poklesu stavov a následne do 7 pracovných dní uvedené nahradenie oznámiť PPA. [↑](#footnote-ref-9)
10. Zákon 91/2016 Z.z. o trestnej zodpovednosti právnických osôb. [↑](#footnote-ref-10)
11. Nariadenie vlády SR 360/2011 Z.z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam. [↑](#footnote-ref-11)
12. Nariadenie vlády SR 359/2011 Z.z., ktorým sa ustanovujú požiadavky na niektoré potravinárske prevádzkarne a na malé množstvá. [↑](#footnote-ref-12)
13. Nariadenie (ES) č. 852/2004 o hygiene potravín. [↑](#footnote-ref-13)
14. Nariadenie (ES) č. 853/2004, ktorým sa ustanovujú osobitné hygienické predpisy pre potraviny živočíšneho pôvodu. [↑](#footnote-ref-14)
15. Správnou realizáciou podnikateľského plánu sa rozumie zabezpečenie aktivít popísaných v podnikateľskom pláne. [↑](#footnote-ref-15)